CELEX: 22011D0093
Language: sk
Date: 2011-07-20 00:00:00
Title: Rozhodnutie Spoločného výboru EHP č. 93/2011 z  20. júla 2011 , ktorým sa mení a dopĺňa príloha XX (Životné prostredie) k Dohode o EHP

6.10.2011   
            
            
               SK
            
            
               Úradný vestník Európskej únie
            
            
               L 262/65
            
         ROZHODNUTIE SPOLOČNÉHO VÝBORU EHP
   č. 93/2011
   z 20. júla 2011,
   ktorým sa mení a dopĺňa príloha XX (Životné prostredie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XX k dohode bola zmenená a doplnená rozhodnutím Spoločného výboru EHP č. 87/2011 z 1. júla 2011 (1).
            
         
               (2)
            
            
               Rozhodnutie Komisie 2011/389/EÚ z 30. júna 2011 o množstve kvót pre celú Úniu podľa článku 3e ods. 3 písm. a) až d) smernice Európskeho parlamentu a Rady 2003/87/ES o vytvorení systému obchodovania s emisnými kvótami skleníkových plynov v Spoločenstve (2) sa má začleniť do dohody.
            
         
               (3)
            
            
               V súlade s prílohou XX dohody, podľa bodu 21al (smernica Európskeho parlamentu a Rady 2003/87/ES) úpravy be) pododseku 1, Dozorný úrad EZVO poskytol údaje o celkovom počte kvót, s ktorými sa má obchodovať formou aukcie, počte kvót v osobitnej rezerve a o počte bezplatne pridelených kvót, týkajúcich sa letov v rámci území a medzi územiami štátov EZVO a letov medzi štátmi EZVO a tretími krajinami. Tieto údaje boli určené aritmeticky na základe údajov o historických emisiách z leteckej dopravy, uvedených v rozhodnutí Spoločného výboru EHP č. 87/2011 z 1. júla 2011 na základe uplatnenia rovnakých percentuálnych pomerov, ktoré boli použité na výpočet údajov pre celú Úniu o celkovom počte kvót, počte kvót, s ktorými sa má obchodovať formou aukcie, počte kvót v osobitnej rezerve a počte bezplatne pridelených kvót.
            
         
               (4)
            
            
               Podľa rovnakej úpravy textu rozhodne Spoločný výbor EHP o údajoch pre EHP o celkovom počte kvót, počte kvót, ktoré majú byť vydražené, počte kvót v osobitnej rezerve a počte bezplatne pridelených kvót na základe pripočítania príslušných údajov o letoch v rámci územia štátov EZVO a medzi nimi, a letoch medzi štátmi EZVO a tretími krajinami k príslušným údajom za celú EÚ uvedených v článkoch 1 až 4 rozhodnutia Komisie 2011/389/EÚ,
            
         PRIJAL TOTO ROZHODNUTIE:
   Článok 1
   Za bod 21apb (rozhodnutie Komisie 2011/149/EÚ) prílohy XX k dohode sa vkladá tento bod:
   
               „21apc.
            
            
               
                  32011 D 0389: rozhodnutie Komisie 2011/389/EÚ z 30. júna 2011 o množstve kvót pre celú Úniu podľa článku 3e ods. 3 písm. a) až d) smernice Európskeho parlamentu a Rady 2003/87/ES o vytvorení systému obchodovania s emisnými kvótami skleníkových plynov v Spoločenstve (Ú. v. EÚ L 173, 1.7.2011, s. 13).
               Ustanovenia tohto rozhodnutia sa na účely tejto dohody vykladajú s týmito úpravami:
               
                           a)
                        
                        
                           Do článku 1 ods. 1 sa dopĺňajú tieto odseky:
                           ‚Celkové množstvo kvót uvedené v článku 3c ods. 1 smernice 2003/87/ES za obdobie od 1. januára 2012 do 31. decembra 2012, ktoré sa týka letov v rámci území štátov EZVO a medzi nimi a letov medzi štátmi EZVO a tretími krajinami, je 1 885 617.
                           Celkové množstvo kvót pre celý EHP uvedené v článku 3c ods. 1 smernice 2003/87/ES za obdobie od 1. januára 2012 do 31. decembra 2012 je 214 777 670.‘
                        
                     
                           b)
                        
                        
                           Do článku 1 ods. 2 sa dopĺňajú tieto odseky:
                           ‚Celkové množstvo kvót uvedené v článku 3c ods. 2 smernice 2003/87/ES za každý rok v období od 1. januára 2013, ktoré sa týka letov v rámci území štátov EZVO a medzi nimi a letov medzi štátmi EZVO a tretími krajinami, je 1 846 738.
                           Celkové množstvo kvót pre celý EHP uvedené v článku 3c ods. 2 smernice 2003/87/ES za každý rok v období od 1. januára 2013 je 210 349 264.‘
                        
                     
                           c)
                        
                        
                           Do článku 2 ods. 1 sa dopĺňajú tieto odseky:
                           ‚Celkové množstvo kvót uvedené v článku 3d ods. 1 smernice 2003/87/ES za obdobie od 1. januára 2012 do 31. decembra 2012, ktoré sa týka letov v rámci území štátov EZVO a medzi nimi a letov medzi štátmi EZVO a tretími krajinami, je 282 843.
                           Celkové množstvo kvót pre celý EHP uvedené v článku 3d ods. 1 smernice 2003/87/ES za obdobie od 1. januára 2012 do 31. decembra 2012 je 32 216 651.‘
                        
                     
                           d)
                        
                        
                           Do článku 2 ods. 2 sa dopĺňajú tieto odseky:
                           ‚Celkové množstvo kvót uvedené v článku 3d ods. 2 smernice 2003/87/ES za každý rok v období od 1. januára 2013, ktoré sa týka letov v rámci území štátov EZVO a medzi nimi a letov medzi štátmi EZVO a tretími krajinami, je 277 011.
                           Celkové množstvo kvót pre celý EHP uvedené v článku 3d ods. 2 smernice 2003/87/ES za každý rok v období od 1. januára 2013 je 31 552 390.‘
                        
                     
                           e)
                        
                        
                           Do článku 3 sa dopĺňajú tieto odseky:
                           ‚Celkové množstvo kvót uvedené v článku 3f ods. 1 smernice 2003/87/ES, ktoré sa týka osobitnej rezervy pri letoch v rámci území štátov EZVO a medzi nimi a letov medzi štátmi EZVO a tretími krajinami, je 443 216.
                           Celkové množstvo kvót pre celý EHP uvedené v článku 3f ods. 1 smernice 2003/87/ES, ktoré sa týka osobitnej rezervy, je 50 483 824.‘
                        
                     
                           f)
                        
                        
                           Do článku 4 ods. 1 sa dopĺňajú tieto odseky:
                           ‚Celkové množstvo kvót uvedené v článku 3e ods. 3 písm. d) smernice 2003/87/ES za obdobie od 1. januára 2012 do 31. decembra 2012, ktoré sa týka letov v rámci území štátov EZVO a medzi nimi a letov medzi štátmi EZVO a tretími krajinami, je 1 602 774.
                           Celkové množstvo kvót pre celý EHP uvedené v článku 3e ods. 3 písm. d) smernice 2003/87/ES za obdobie od 1. januára 2012 do 31. decembra 2012, je 182 561 019.‘
                        
                     
                           g)
                        
                        
                           Do článku 4 ods. 2 sa dopĺňajú tieto odseky:
                           ‚Celkové množstvo kvót uvedené v článku 3e ods. 3 písm. d) smernice 2003/87/ES za každý rok v období od 1. januára 2013, ktoré sa týkajú letov v rámci území štátov EZVO a medzi nimi a letov medzi štátmi EZVO a tretími krajinami, je 1 514 325.
                           Celkové množstvo kvót pre celý EHP uvedené v článku 3e ods. 3 písm. d) smernice 2003/87/ES za každý rok v období od 1. januára 2013 je 172 486 396.‘ “
                        
                     
         Článok 2
   Znenie rozhodnutia 2011/389/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 21. júla 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 20. júla 2011
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Pozri stranu 59 tohto úradného vestníka.
   
      (2)  Ú. v. EÚ L 173, 1.7.2011, s. 13.
   
      (3)  Ústavné požiadavky neboli oznámené.